มีอาการเจ็บจี๊ดตรงมดลูกด้านซ้ายเจ๋บเป็นพักๆแบะหน่วงๆ
สวัสดีค่ะ อาการเจ็บจี๊ดตรงมดลูกด้านซ้าย หรือคืออาการปวดบริเวณท้องน้อยด้านซ้าย อาจเกิดจาก- ลำไส้ส่วนที่อยู่ช่องท้องด้านซ้ายล่างอักเสบ นอกจากปวดท้องแล้ว มักมีอาการคลื่นไส้ อาเจียน ถ่านอุจจาระเหลวร่วมด้วย- ท้องนอกมดลูกด้านซ้าย มักมีเลือดออกผิดปกติจากช่องคลอดร่วมด้วย- ปีกมดลูกด้านซ้ายอักเสบ มักจะมีอาการตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย- ถุงผนังลำไส้ใหญ่อักเสบ อาการจะคล้ายกับไส้ติ่งอักเสบ แต่จะเป็นด้านซ้ายแทนที่จะเป็นด้านขวา อาการคือปวดท้องมากขึ้นเรื่อยๆ มีไข้ และอาจมีท้องอืด คลื่นไส้ ท้องผูกหรือท้องเสีย- กล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทางนอกจากนี้ การมีท้องผูก ก็เป็นสาเหตุที่ทำให้เกิดอาการปวดท้องด้านซ้ายได้เช่นกันในเบื้องต้น หากเคยมีเพศสัมพันธ์ ก็ควรลองตรวจหาการตั้งครรภ์ดูด้วยค่ะ แต่หากตรวจไม่พบ และอาการปวดท้องยังเป็นไม่มาก แนะนำควรสังเกตอาการไปก่อนค่ะ ในระหว่างนี้ ควรงดการทำงานหนัก หากอาการปวดท้องเป็นมากขึ้นเรื่อยๆ หรือมีไข้ขึ้น หรือมีอาการอื่นๆ ก็ควรไปพบแพทย์เพื่อตรวจหาสาเหตุและรักษาค่ะ